**ალ.ტოლსტოი**

**ბ უ რ ა ტ ი ნ ო**

 **ინსცენირება – ლილი ბურბუთაშვილის**

**მოქმედი პირნი:**

1. **მამა კარლო**
2. **ბურატინო**
3. **ყარაბას ბარაბასი**
4. **მალვინა – ცისფერთმიანი გოგო**
5. **პიერო**
6. **არლეკინი**
7. **კატა ბაზილიო**
8. **მელა ალისა**
9. **ძაღლი არტემონი**
10. **კუ ტორტილა**
11. **დურემანი**
12. **მედუქნე**

**მამილო კარლო – მე მამილო კარლო ვარ.იცით, ძალიან მომენატრა ჩემი ბურატინო**

 **და ახლა მოგიყვებით, ბურატინოს და მისი მეგობრების**

 **არაჩვეულებრივ თავგადასავალს.იცით,ბურატინო იტალიურად**

 **ხის თოჯინას ჰქვია. ჩემო კარგებო, მე ვცხოვრობდი კიბის ქვეშ ერთ**

 **პატარა ოთახში.ლამაზი ბუხრის გარდა არაფერი არ გამაჩნდა.**

 **ბუხარი ნამდვილი არ იყო, მე დავხატე ძველ ტილოზე.ჰოდა, ერთ**

 **მშვენიერ დღეს ჩემმა მეგობარმა შეშის ნაპობი მაჩუქა და მითხრა: ამ**

 **ნაპობიდან თოჯინა გააკეთე, ასწავლე ცეკვა–სიმღერა იარე ეზო–**

 **ეზო და ლუკმაპურს იშოვიო...(იწყებს გამოჭრას) თმები, შუბლი,**

 **თვალები...რა უცნაურად მიყურებ?.. ლოყები,ცხვირი... ვაიმე!**

 **ცხვირი არ ვარგა... გრძელია... ვერ დავაპატარავე!...**

**ბურატინო – ხა,ხა,ხა ხი,ხი,ხი (უღიტინებს და უტყაპუნებს კარლოს)**

**მამილო კარლო – ჯერ არ დამიმთავრებია და უკვე ცელქობ.მერე რაღას იზამ?**

 **ხელები, ფეხები... (ბურატინო გაიქცევა) (კარლო გამოეკიდება)**

 **დაიჭირეთ! არ გაუშვათ! დამაცადე, მე გაყურებინებ სეირს! ჩემ**

 **საუბედუროდ გავაკეთე... სულელი ბიჭი !...**

 **(ბურატინო სახლში ბრუნდება)**

**ბურატინო – რა მოვიგონო კიდევ?!**

**ჭრიჭინა – (ხმა) ჭრ–რრ, ჭრ–რრ, ჭრ–რ!**

**ბურატინო – რომელი ხარ?**

**ჭრიჭინა – მე მოლაპარაკე ჭრიჭინა ვარ, ჭრ–რრ, ას წელზე მეტია ამ ოთახში**

 **ვცხოვრობ.**

**ბურატინო – ახლა მე ვარ ამ სახლის ბატონ–პატრონი, დაიკარგე აქედან!**

 **–2–**

**ჭრიჭინა – კეთილი, წავალ. ძალიან კი მენანება ამ ოთახის მიტოვება,სადაც 100 წელი**

 **გავატარე...წასვლამდე კი კარგ რჩევას მოგცემ**

**ბურატინო – რრრაში მესაჭიროება ნეტავ ბებრუხანა ჭრიჭინას რჩევა.**

**ჭრიჭინა – ეჰ, ბურატინო, თავი დაანებე ცელქობას, გაუგონე მამილო კარლოს, ნუ**

 **ირბენ უსაქმოდ და ხვალვე წადი სკოლაში, თორემ ხიფათს გადაეყრები და**

 **ცუდ დღეში ჩავარდები ნათქვამია უსწავლელი კაცი ჩირად არ ღირს**

**ბურატინო – რრრატომ?**

**ჭრიჭინა – თავად ნახავ, რატომ**

**ბურატინო – ეჰ, შე ბებერო მატლო შენა! ყველაზე მეტად ფათერაკები მიყვარს.**

 **გათენდება თუ არა გავიქცევი ავძვრები ღობეზე, ჩამოვშლი ჩიტის**

 **ბუდეებს, გავაბრაზებ გოგოებს, კუდით ვათრევ ძაღლებსა და კატებს.**

 **კიდევ ბევრ ოინს მოვიფიქრებ...**

**ჭრიჭინა – მეცოდები, ბურატინო, მწარედ იტირებ**

**ბურატინო – რრრატომ?**

**ჭრიჭინა – იმიტომ რომ უტვინო ხის თავი გაბია.**

 **(ჩაქუჩი ესროლა ჭრიჭინას და გააფრინა)**

**ბურატინო – როგორ მშია!!! სულ საჭმელები მელანდება...**

 **(მივა ბუხართან და ცხვირით გაიხვრიტება) ნახატი ნამდვილი მეგონა...**

 **(გამოძვრება ვირთხა) ვაი, ვაი, მშია! (ეჩხუბება ვირთხას) მამილო კარლო**

 **მიშველე!...**

**მამილო კარლო – (შემოდის) აქ ვარ (გააგდებს ვირთხას) რამდენი გეძებე...**

 **სად დამეკარგე? აი,რა გიყო შენმა ცელქობამ...**

 **(აძლევს ხახვს) აჰა, ჭამე**

 **–3–**

**ბურატინო – მე ჭკვიანი, ძალიან ჭკვიანი ბიჭი ვიქნები, მამილო კარლო. იცი,**

 **ჭრიჭინამ მითხრა სკოლაში წადიო...ასე ხომ არ წავალ?..**

 **შენი ქურთუკი რა უყავი?**

**მამილო კარლო – გავყიდე, არა უშავს, ასეც იოლად გავალ ოღონდ შენ იყავი კარგად.**

 **(ეფერება) აი, ანბანი გიყიდე...**

**ბურატინო – მამილო კარლო, კარგად ვისწავლი და როცა გავიზრდები, ბევრ**

 **ქურთუკს გიყიდი...(იღებს ანბანს) წავედი სკოლაში...**

**მამილო კარლო – აბა შენ იცი, ჭკვიანად მოიქეცი...**

 **(მოედანი. უკრავს მუსიკა)**

**ქალი – იჩქარეთ! თოჯინების თეატრში სპექტაკლი მალე დაიწყება**

**ბურატინო – რა ღირს გეთაყვა ბილეთი?**

**ქალი – 4 სოლდი, ხის კაცუნავ...**

**ბურატინო – (კაცს) იცით, საფულე სახლში დამრჩენია და ვერ მასესხებთ 4 სოლდის?**

**კაცი – შენ რა, სულელი გგონივარ?**

**ბურატინო – ძალიან მინდა, ვნახო თოჯინების თეატრი (ტირის)**

 **ძია, ჩემი ქურქი იყიდეთ...**

**კაცი – რად მინდა ეს ქურქი? უჭკუო გგონივარ?**

 **წადი აქედან, გასატუტუცებელი სხვაგან მოძებნე**

**ბურატინო – ბიძიკო, ჩემი ახალი ანბანი მაინც იყიდეთ**

**კაცი – სურათებიანია?**

**ბურატინო– საუცხოო სურათებია**

**კაცი – კარგი ავიღებ (აძლევს ფულს)**

**ბურატინო – (ქალს) მომეცით ბილეთი პირველ რიგში თოჯინების თეატრის**

 **წარმოდგენაზე**

 **–4–**

 **(სპექტაკლის დასაწყისი მუსიკა ცეკვა)**

**პიერო – გამარჯობათ, მე პიერო ვარ. ჩვენ ახლა გავითამაშებთ კომედიას**

 **„ცისფერთმიანი გოგონა“, ანუ ოცდაცამეტი კონწისკვრა. „მე ჯოხით**

 **მიმბეგვავენ და კინწისკვრით გამაგდებენ. ძალიან სასაცილო კომედიაა!**

**არლეკინი – გამარჯობათ, მე არლეკინი ვარ! (ურტყავს პიეროს)**

 **რას წუწუნებ ბრიყვო!**

**პიერო – ცოლის შერთვა მინდა.**

**არლეკინი – მერე რატომ არ ირთავ?**

**პიერო – საცოლე გამექცა.**

**არლეკინი – (ცემს ჯოხით) ხა,ხა,ხა ასეთი ბრიყვი გინახავთ?**

 **რა ჰქვია შენს საცოლეს?**

**პიერო – მეტს ხომ აღარ მცემ?**

**არლეკინი – როგორ არა, ჯერ სადა ხარ!**

**პიერო – მალვინა, ანუ ცისფერთმიანი გოგონა**

**არლეკინი – ხა,ხა,ხა (სამჯერ ურტყამს) დიდიდ პატივცემულო საზოგადოებავ**

 **ცისფერთმიანი გოგონა გინახავთ?**

 **(დაინახავს ბურატინოს) შეხედეთ, ეს ხომ ბურატინოა!**

**პიერო – ნამდვილად, ბურატინოა!**

**არლეკინი – ბურატინო! მოდი აქ შე ეშმაკო...**

**პიერო – მხიარული ბურატინო! (ეფერებიან მღერიან ცეკვავენ)**

 **(შემორბის ყარაბას ბარაბასი)**

**ყარაყას ყარაყასი – რა ხდება? ამ თეატრის პატრონი ვარ მე სინიორ ყარაბას ბარაბასი,**

 **სათოჯინო მეცნიერებათა დოქტორი (ყვირის) გა–გა–გა გუ–გუ–გუ**

 **ვინ შეუშალა ხელი ჩემს მშვენიერ კომედიას?**

 **(მოკიდებს ხელს ბურატინოს და მიათრევს) შეენ?!**

 **–5–**

 **ცეცხლს შევუკიდებ და ჩემი მწვადიც მალე შეიწვება**

**არლეკინი – (მისდევს) შეიბრალეთ, სინიორ ყარაბას ბარაბას...**

**პიერო – (მისდევს) შეიბრალეთ, საბრალო ბურატინო...**

**არლეკინი, პიერო – გთხოვთ...**

**ყარაბასი – აბა, რა იქნა ჩემი მათრახი! (ბურატინო ტირის) ანცხიკ!**

**არლეკინი – როცა ცემინება აუტყდება გაჩერება არ შეუძლია**

**პიერო – 50–ჯერ ან 100–ჯერ დააცემინებს**

**არლეკინი – ამ დროს ძალა ელევა და კეთილი ხდება**

**პიერო – სცადე, დაცემინების დროს დაელაპარაკე...**

**ბურატინო – რა უბედური ვარ, მე საწყალი, არავის ვებრალები**

**ყარაბასი – ნუ იწირპლები!ხელს მიშლი... ანცხიკ!**

**ბურატინო – იცოცხლეთ სინიორ...**

**ყარაბასი – გამადლობთ... მშობლები ცოცხალი გყავს? ანცხიკ!**

**ბურატინო – არასოდეს არ მყოლია დედა, სინიორ! ოპ, რა უბედური ვარ...**

**ყარაბასი – შეწყვიტე წრიპინი, გეუნები! ანცხიკ! მამა ცოცხალი გყავს?**

**ბურატინო – საცოდავი მამაჩემი ცოცხალია, სინიორ!**

**ყარაბასი – წარმომიდგენია რას იზამს მამაშენი, როცა გაიგებს რომ ცეცხლში**

 **შეგიკეთე და კურდღელი და წიწილები შევწვი, ანცხიკ!**

**ბურატინო – უბედური მამაჩემი, ალბათ შიმშილისგან და სიცღივისგან მალე**

 **მოკვდება. მე მისი ერთადერთი ნუგეში ვარ. შემიბრალეთ,**

 **გამანთავისუფლეთ, სინიორ!**

**ყარაბასი – ეშმაკმა დაგლახვროს! შებრალებაზე კრინტი არ დასძრა. აბა, შეძვერი**

 **ბუხარში...**

**ბურატინო – სინიორ, არ შემიძლია**

 **–6–**

**ყარაბასი – რატომ?**

**ბურატინო – ერთხელ ვცადე ბუხარში ცხვირის შეყოფა და გავხვრიტე...**

**ყარაბასი – რა სისულელეს როშავ! ცხვირით როგორ უნდა გახვრიტო ბუხარი?**

**ბურატინო – ძველ ტილოზე იყო, სინიორ, დახატული ცეცხლიც და ქვიშაც**

**ყარაბასი – ანცხიკ! სად იყო ასეთი დახატული ბუხარი?**

**ბურატინო – მამილო კარლოს ოთახში**

**ყარაბასი – კარლო შენი მამაა? მაშასადამე მოხუცი კარლოს ოთახში ყოფილა**

 **საიდუმლო კარი (პირში ხელი)სიცოცხლე მიჩუქებია შენთვის**

 **ბურატინო... აი ეს ფული კარლოს წაუღე ჩემგან. შიმშილით და სიცივით**

 **არ მოკვდე თქო. რაც მთავარია, მაგ ოთახიდან არსად არ გადახვიდე თქო**

 **ეხლა მოჰკურცხლე შინისაკენ.**

**ბურატინო – (ითვლის) 5 ოქრო ყოფილა. გმადლობთ სინიორ! ჩემზე საიმედო კაცს**

 **ვერ იშოვიდით...**

 **(პიეროს და არლეკინს) აქ რაღაც საიდუმლოებაა... (გარბის) ვუყიდი**

 **მამილო კარლოს ახალ ქურქს, ნამცხვრებს, მამალოებს**

 **( დაინახავს 2 მათხოვარს)**

**მელა – გამარჯობა კეთილო ბურატინო, სად მიიჩქარი?**

**ბურატინო – სახლში. მამილო კარლოსთან.**

**მელა – შეიძლება ცოცხალს ვერც კი მიუსწრო**

**კატა – ძალიან ცუდად არის**

**მელა – შიმშილისგან და სიცივისგან.**

**ბურატინო – (ფულს აჩვენებს) აი ნახე! ვუბიდი მამილო კარლოს ქურთუკს, ვიყიდი**

 **ანბანს...**

**მელა – ოხ,ოხ,ანბანი! სწავლა სიკეთეს ვერ მოგიტანს**

 **–7–**

**კატა– აი,მე ვისწავლე, ვისწავლე...**

**მელა – შემოგვხედე, მათხოვრები ვართ**

**კატა – ამ დაწყევლილმა სწავლამ თვალი დამაკარგვინა**

**ყვავი – (ხმა) გატყუებენ! გატყუებენ! (კატა კუდს აგლეჯს)**

**ბურატინო – ასე რატომ მოიქეცი კატა ბაზილიო?**

**კატა – მე ხომ ბრმა ვარ და ხეზე ლეკვი მეგონა.**

**მელა – ჭკვიანო, გონიერო ბურატინო გინდა რომ ეგ ფული 10–ჯერ მეტი გქონდეს?**

**კატა – რა თქმა უნდა გინდა**

**ბურატინო – მინდა, მაგრამ როგორ?**

**მელა – ამაზე ადვილი რა არის? წამოგვყევი ბრიყვთა ქვეყანაში**

**ბურატინო – არა, მე სახლში მივდივარ**

**მელა – კი ბატონო ჩვენ თოკით კი არ გეწევით**

**კატა – მით უარესი შენთვის**

**მელა – შენი თავის მტერი ყოფილხარ**

**კატა – თორემ ეგ 5 ოქრო ფულების გროვად გადაიქცეოდა...**

**ბურატინო – სტყუი!**

**მელა – მაშ ყური დამიგდე ახლავე აგიხსნი. ბრიყვთა ქვეყანაში ერთი ჯადოსნური**

 **მინდორია. სასწაულთა მინდორს ეძახიან... ამ მინდორში პატარა ორმო**

 **ამოთხარე.სამჯერ თქვი: „კრექს, ფექს, პექს“**

**კატა – ორმოში ფოთლები ჩაყარე, დააყარე ზევიდან მიწა**

**მელა – მარილი მოაყარე და კარგად მორწყე...**

**კატა – წადი და დაიძინე...**

**მელა – დილით ამ ორმოში პატარა ხე ამოვა, რომელიც ფოთლების ნაცვლად**

 **ოქროს ფულებს გამოისხამს, გაიგე?**

**ბურატინო – სტყუით!**

 **–8–**

**მელა – წავიდეთ, ბაზილიო.ჩვენი არ სჯერა**

**კატა – არ სჯერა და ნუ სჯერა (მიდიან)**

**ბურატინო – არა, არა, მჯერა, მჯერა! წამიყვანეთ ბრიყვთა ქვეყანაში**

 **(ატარებენ აქეთ–იქით)**

**მელა – ეჰ, ადვილი როდია იქ მოხვედრა**

**კატა – სანამ იქამდე მივალთ, მე ჩემი დამემართება (მიადგებიან დუქანს)**

**მედუქნე – მობრძანდით ბატონებო, მობრძანდით**

**მელა – ცოტა დანაყრება არ გვაწყენდა**

**კატა – თუნდაც გამხმარი ქერქიც რომ იყოს**

**ბურატინო – ეი, მედუქნევ, მოგვიტანე 3 ნატეხი პურის ქერქი**

**მედუქნე – ხუმრობთ, ბატონო?**

**მელა – აი,ასეთი გონებამახვილია ბურატინო**

**ბურატინო – მოგვართვით 3 ნატეხი პურის ქერქი**

**მელა – გეყოფა ხუმრობა... მოგვართვით შემწვარი ბატკანი, ბატის ჭუჭული,**

 **შამფურზე შემწვარი 2 მტრედი, ჰო, კიდევ ღვიძლი**

**კატა – გეყოფა!.. ექვსი ცალი ყველაზე მსუქანი თევზი კარჩხანა, ნედლი წვრილი**

 **თევზი საუზმისთვის.**

**მელა – მასპინძელო შევჭამთ და მხოლოდ ერთი საათით დავიძინებთ შუაღამეს კი**

 **ჩვენი გაღვიძება არ დაგავიწყდეთ (ქვრება)**

 **(ბურატიოს აღვიძებს მედუქნე)**

**მედუქნე – სინიორ ბურატინო, დროა უკვე შუაღამეა...**

**ბურატინო – სად არიან ალისა და ბაზილიო?**

**მედუქნე – თქვენმა პატივცემულმა მეგობრებმა ადრე ადგომა ინებეს, ცივი**

 **ხაჭაპურით დანაყრდნენ და წავიდნენ.**

**ბურატინო – ჩემთვის არაფერ დაუბარებიათ?**

 **–9–**

**მედუქნე – როგორ არა, დაგიბარეს, სინიორ ბურატინომ ერთი წუთიც არ დააყოვნოს**

 **და სირბილით წამოვიდეს ტყისკენ მიმავალ გზაზეო (მედუქნე აჩერებს)**

 **ფულს ვინ გადაიხდის?**

**ბურატინო – უჰ, რამდენი გერგებათ?**

**მედუქნე – სრული ერთი ოქრო... (გაქცევა უნდა ბურატინოს) გადაიხადე,**

 **შე არამზალავ! თორემ ხოჭოსავით აგაგებ ამ შამფურზე!**

 **(აძლევს 1 ოქროს)**

**ხმა – არ დაუჯერო კატას და მელას**

**ბურატინო – რა გინდა ჩემგან?**

**ხმა – არ დაუჯერო, არ დაუჯერო, არ დაუჯერო!**

**ბურატინო – აქედან დამეკარგე!**

**ხმა – ერიდე გზაზე ყაჩაღებს (გამოჩნდებიან ტომრებში კატა და მელა)**

**ბურატინო – ვაიმე, ვაიმე!**

**მელა და კატა – შესდექ, შესდექ! (პირში იდებს ფულს)**

**მელა – მოიტა ფული, თორემ ნაკუწ–ნაკუწ გაგგლეჯ! თავს მოგაჭამ!**

**მელა და კატა – აი, სად ჰქონია ფულები! (ბურატინო გაიქცევა) დაიჭირეთ,**

 **დაიჭირეთ! (ბურატინო სირბილის შემდეგ მიადგება სახლს)**

**ბურატინო – (ფანჯარაზე აკაკუნებს) მიშველეთ, მიშველეთ კეთილო ადამიანებო!**

 **(გამოიხედავს მალვინა დახუჭული აქვს თვალები) გამიღე კარები**

 **ყაჩაღები მომდევენ...**

**მალვინა – ოჰ, რა სისულელეა... მეძინება, არ შემიძლია თვალების გახელა...**

 **(ხურავს ფანჯარას. ბურატინო თავს იმკვდარუნებს. შემორბიან**

 **მელა და კატა) ოჰო, ახლა კი ვერსად წაგვიხვალ... (ხეზე კიდებენ)**

**მელა – იქანავე, მეგობარო, ეგრე საღამომდე. ჩვენ კი დუქანს მოვძებნით.**

 **–10–**

**მალვინა – გამარჯობაბ მე მალვინა ვარ! ყველაზე ლამაზი თოჯინა სინიორ ყარაბას**

 **ბარაბასის თოჯინების თეატრში. ყარაბასს გამოვექეცი, ვერ ავიტანე მისი**

 **უხეშობა, აქ კი მხეცებმა, ფრინველებმა და მწერებმა ძალიან შემიყვარეს.**

 **ეს არტემონია...**

**არტემონი – იმიტომ უყვართ, რომ ძალიან ზრდილობიანი და კეთილი გოგონაა**

 **(მალვინა დაინახავს ბურატინოს)**

**მალვინა – უი!უი!უი! არტემონ!**

**არტემონ – მზად ვარ.**

**მალვინა – დაუძახე ვინმეს, არტემონ! საბრალო ბურატინო ჩამოხსენით და ექიმი**

 **მოვიწვიოთ.**

**არტემონი – ახლავე.(გაიქცევა ყეფით ჩამოხსნიან ბურატინოს და მოყავს ექიმი ბუ,**

 **ექთანი გომბეშო და ექიმებაში ნემსიყლაპია.**

**ბუ – (გულზე ყურს დაადებს) პაციენტი მკვდარს უფრო ჰგავს, ვიდრე ცოცხალს.**

**გომბეშო – (დაზელს) პაციენტი ცოცხალს უფრო ჰგავს, ვიდრე მკვდარს**

**ნემსიყლაპია – (სინჯავს) ორში ერთია –პაციენტი ან ცოცხალია, ან უკვე მოკვდა.**

 **თუ ცოცხალია, იცოცხლებს, ან ვერ იცოცხლებს თუ მკვდარია,**

 **შეიძლება გავაცოცხლოთ, ან ვერ გავაცოცხლოთ.**

**ბუ – თთთაღლითობაა ! (აფრინდი)**

**გომბეშო – (გაიბერა) რრრა !!! საზიზღარი კადნიერებაა! (სარდაფში)**

**ნემსიყლაპია – (გადავარდა ფანჯრიდან)**

**მალვინა – მაშ რა ვქნა, რით ვუმკურნალო, მოქალაქენო?**

**გომბეშო – სასაქმებელი ზეთით!**

**ბუ – (ზიზღით) სასაქმებელი ზეთით!**

**ნემსიყლაპია – ან სასაქმებლით, ან არასასაქმებლით.**

**ბურატინო – არ არის საჭირო სასაქმებელი ზეთი, თავს ძალიან კარგად ვგრძნობ.**

 **–11–**

**მალვინა – ბურატინო, გევეკდრები, დახუჭე თვალები, ცხვირზე ხელი მოიჭირე**

 **და დალიე**

**ბურატინო – არ მინდა, არ მინდა, არ მინდა**

**მალვინა – შაქრის ნაჭერს მოგცემ**

**ბურატინო – მარტო შშშაქარი მომეცით**

**ბურატინო – დამიჯერე, წამალს თუ არ დალევ მოკვდები**

**ბურატინო – მირჩევნია მოკვდე, ვიდრე ეს დავლიო**

**მალვინა – ცხვირზე ხელი მოიჭირე და ჭერს უცქირე, ერთი, ორი, სამი...**

 **(დაალევინა) აი, სულ ეს იყო. ეხლა მაგიდასთან დაჯექი ფეხი ჩამოიღეთ**

 **და მაგიდის ქვეშ ჩაუშვით, ხელებით ნუ სჭამთ, ამისთვის კოვზი და**

 **ჩანგალი არსებობს. ერთი მითხარით გეთაყვა ვინ გზრდით?**

 **ბურატინო – ხან მამილო კარლო მზრდის, ხან კი არავინ**

**მალვინა – არ უშავს ამიერიდან მე აღგზრდით**

**ბურატინო – ვაიმე! დავიღუპე! რა შარში გავები.(არტემონზე) რა ყოჩაღად დასდევს ჩიტებს!**

**მალვინა – დაიწყეთ ხელები წინ და გასწორდით (ცარცი უჭირავს) შევუდგეთ**

 **არითმეტიკის სწავლას. ბურატინო, თქვენ ჯიბეში გაქვთ 2 ვაშლი...**

**ბურატინო – სტყუით, არც ერთიც არ მაქს**

**მალვინა – მე გეუბნებით, ვთქვათ რომ გაქვთ ორი ვაშლი ერთი ვაშლი ვიღაცამ გამოგართვათ, რამდენი ვაშლი ლაგრჩებათ?**

**ბურატინო – ორი**

**მალვინა – რატომ?**

**ბურატინო – მე ვაშლს არავის არ მივცემ, რომც მეჩხუბოს.**

**მალვინა – ვწუხვარ, რომ არ გქონიათ არითმეტიკის ნიჭი.**

 **ეხლა შევუდგეთ კარნახს, დაწერეთ ჯადოსნური ფრაზა**

 **(ცხვირი ჩაყო მელანში) რა საძაგელი, ცელქი ბიჭო ყოფილხართ, უნდა**

 **–12–**

 **დაგსაჯოთ. არტემონ! წაიყვანე ბურატინო საკუჭნაოში და ჩაკეტე ბნელ**

 **ოთახში. (არტემონს მიჰყავს საკუჭნაოში)**

**ბურატინო – სულელი, გომბიო, თავი ბამბით აქვს გამოტენილი მომინდომა რა**

 **აღზრდა! აღზრდა კი არა წამება! ასე ნუ ზიხარო, ისე ნუ ჭამო, იქნებ ჯერ**

 **ანბანი არ იცის ბავშვმა და როგორ უნდა დაწეროს?! დიდი ამბით**

 **სამელნე დამიდო.. არტემონს რა ენაღვლება, კარგად ცხოვრობს,**

 **ფრინველებს დასდევს**

**ღამურა – ბურატინო! (ხმა)**

**ბურატინო – რა გნებავთ?**

**ღამურა – (ხმა) დაღამდება თუ არა, ბრიყვთა ქვეყანაში წაგიყვან, იქ მეგობრები**

 **გელოდებიან ალისა და ბაზილიო (კარზე კაკუნია)**

**მალვინა – ბურატინო, ჩემო მაგობარო, ინანიებთ თუ არა, ბოლოს და ბოლოს**

 **თქვენ საქციელს?**

**ბურატინო – რად მინდა ეგ სინანული! ვერ მოესწრებით**

**მალვინა – მაშინ დილამდე აქ იჯდებით (მიდის. არტემონი კართან წვება)**

**ღამურა – (ხმა) დროა, გაიქეცი ბურატინო ... სოროში შეძვერი და მინდორში**

 **გამოხვალ, იქ დაგხვდებიან მეგობრები... (ბურატინო გარბის)**

 **( შ ე ხ ვ ე დ რ ა )**

**მელა – გულადი, მამაცი ბურატინო, ალბათ მთვარიდან ჩამოვარდა**

**კატა – საოცარია, ცოცხალი როგორ გადარჩი**

**სმელა – როგორ აღმოჩნდი ბრიყვთა ქვეყანაში! აქ ისეთი ტკბილეულები იყიდება!**

**კატა – კურდღლის ბეწვის ქურთუკებიც კი იყიდება... არ გინდა უყიდო მამილო კარლოს?**

**მელა – ფულები ხომ არ დაგიკარგავს, მშვენიერო ბურატინო?**

 **დღეს თესვის უკანასკნელი ღამეა, დილას ფულების გროვა გექნება**

 **–13–**

**კატა – რასაც ისურვებ ბველაფერს იყიდი... წავედით (მიიყვანენ)**

**კატა და მელა – ამოთხარე ორმო. ჩააწყვე ოქროები, მოაყარე მარილი.**

 **მოიტანე წყალი და კარგად მორწყე! ჰო არ დაგავიწყდეს ამ სიტყვების**

 **თქმა: „კრეკს, ფეკს, გეკს“**

**ბურატინო – თქვენ წადით**

**მელა – ღმერთო ჩემო, ჩვენ სულაც არ გვინდა დავინახოთ, სად ჩაფლავ ფულებს.**

**კატა – წავედით.(მოშორდებიან)**

**მელა – აქვე დავიმალოთ და ბურატინოს უდარაჯოთ**

 **(ბურატინო ფულს დაფლავს. თუ არა, მაშინვე კატა და მელა**

 **ჩამოაცმევენ ტომარას) მოკიდე ხელი წავათრიოთ**

**კატა – გადავაგდოთ წყალში. (ამოთხრიან ფულს. გაყოფაზე იჩხუბებენ, მერე**

 **გაიყოფენ. ტორტილა უყურებს, ბაყაყების ყიყინი)**

 **( ტ ბ ა ს თ ა ნ )**

**ბაყაყები – საიდან გაჩნდა აქ? (ბურატინო ფოთოლზე ზის)**

**ბურატინო – გოგონები და ბიჭები ახლა თბილ რძეს მვამენ და თბილ ლოგინში**

 **ძინავთ, მე კი სველ ფოთოლზე ვზივარ...ბაყაყებო, ძალიან მშია, მაჭამეთ**

 **რამე რა... (მოუტანენ რაღაცეებს)**

**ბურატინო – რა საძაგლობაა!.. გული ამერია...(მოდის კუ ტორტილა)**

**კუ ტორტილა – ოჰ, შე უტვინო, ჭკუამოკლე ბიჭუნავ, არ გერჩივნა შინ მჯდარიყავი**

 **და ბეჯითად გესწავლა? რა მოგარბენინებდა ბრიყვთა ქვეყანაში?**

**ბურატინო – მინდოდა ბევრი ოქროს ფული მეშოვა მამილო კარლოსთვის**

 **მე ძალიან კარგი და ჭკვიანი ბიჭი ვარ...**

**კუ ტორტილა – იცი, შენი ფულები მელა ალისამ და კატა ბაზილიომ წაიღეს. მერე**

 **ტბასთან ჩამოიარეს და ტრაბახობდნენ როგორ ამოთხარეს შენი**

 **ფულები და გაყოფაზეც იჩხუბეს... ოჰ, შე უტვინო, ჭკუამოკლე...**

 **–14–**

**ბაყაყები – (აყიყინდებიან) ეგ უკვე უთხარით...**

**კუ ტორტილა – ყველას რატომ ენდობი?**

**ბურატინო – ახლა, მე ლანძღვა მინდა? თუ შეგიძლიათ დამეხმარეთ რა ვქნა? ვაიმე...**

 **ვაიმე (ტირის)**

**ბაყაყები – (ტირილით აყიყინდნენ) ოჰ,ოჰ, კუ ტორტილა, უშველეეე რაამეე ამ**

 **ადამიანს...**

**კუ ტორტილა – (დაფიქრდება) ერთხელ ერთ კაცს დავეხმარე, იმან კი ჩემი ბებიის და**

 **ბაბუის ზურგიდან სავარძლები გაიკეთა...**

**ბაყაყები – ცოდოა, ცოდოა... უშველეეე...**

**კუ ტორტილა – კარგი, დამელოდე კაცუნავ, ფსკერზე დავყვინთავ იქნებ რამე გიპოვო**

**ბაყაყები – (ხმები) ტორტილამ დიდი საიდუმლო იცის**

**კუ ტორტილა – (ფოთოლზე ოქროს გასაღებს დებს) უტვინო, ჭკუამოკლე ბიჭუნავ,**

 **ყველას რომ ენდობი**

**ბაყაყები – აყიყინდებიან**

**კუ ტორტილა – აი, ამ ოქროს გასაღებს მოგცემ. ეს გასაღები ტბაში ვიღაც ძალიან**

 **გრძელცხვირა კაცს ჩაუვარდა , წვერები ჯიბეში ჰქონდა ჩადებული.**

 **ოჰ, როგორ შემევედრა, მომიძებნეო გასაღები... არ დავეხმარე**

 **გაბრაზებული ვიყავი ადამიანებზე. ბებია და ბაბუა ...**

**ბაყაყები – (აბიბინდებიან) ეგეც უთხარი უკვე ...**

**კუ ტორტილა – ჰო, გამახსენდა... იმ წვერიანმა კაცმა ამ გასაღებზე რაღაცა**

 **მითხრა, მაგრამ დამავიწყდა...**

**ბაყაყები – გაიხსენე, გაიხსენე...**

**კუ ტორტილა – გამახსენდა... ამ გასაღებით კარი იღება...**

**ბაყაყები – მერე?**

**კუ ტორტილა –ვინც იმ კარს გააღებს ბედნიერი იქნება**

 **–15–**

**ბურატინო – მადლობა კუ ტორტილა**

**ბაყაყები – ეგ გასაღები მაინც არ დაკარგო ბურატინო!**

**კუ ტორტილა – გაუფრთხილდი! (ბურატინო გარბის)**

 **(პიერო გულწასული დაეცემა)**

**პიერო – მშვიდობით, მალვინა, მშვიდობით სამუდამოდ...**

**ბურატინო – (დაინახავს) როგორ მოხვდი აქ პიერო (გამოაფხიზლებს)**

**პიერო – ისევ ცოცხალი ვარ?! ბურატინო, ბურატინო! ჩქარა დამმალე...**

 **სინიორ ყარაბას ბარაბასი და პოლიციის ძაღლები მომდევენ...**

 **მე კი მაინც ცისფერთმიან გოგონაზე ვფიქრობ**

**ბურატინო – სულელი ყოფილხარ! გუშინ საღამოს გამოვექეცი იმ გოგონას...**

**პიერო – როგორ! შენ ნახე ცისფერთმიანი გოგონა? შენ ნახე ჩემი მალვინა?**

**ბურატინო – ვნახე! ერთი მტირალა და მომაბეზრებელი ვინმეა...**

**პიერო – წამიყვანე მალვინასთან... ბურატინო, თუ მაჩვენებ, ოქროს გასაღების**

 **საიდუმლოს გატყვი...**

**ბურატინო – რაო? შენ იცი ოქროს გასაღების საიდუმლო?**

**პიერო – ჰო, ვიცი**

**ბურატინო – მალე გათენდება, პიერო და ერთად გავიქცეთ გოგონასთან, ოღონდ**

 **გთხოვ მიამბე რაც იცი...**

**პიერო – ერთ დღეს ღამე ბნელოდა და ქარი ზმუოდა...**

**ბურატინო – პიერო, ამბავი მომიყევი მოკლედ**

**პიერო – ჰოდა ღამით ყველას ეძინა ჩემ გარდა...**

 **(თამაშდება ყარაბასის და დიურემარის სცენა)**

**ყარაბასი – (კაკუნი კარებზე) ნეტავ ვინ მოეთრია ასეთ ჯოჯოხეთურ ამინდში?**

**დიურემარი – მე ვარ დიურემარი, სამკურნალო წურბელებით მოვაჭრე,**

 **ნება მომეცით, ცეცხლთან გავშრე. (შემოდის) თუ ძლიერი**

 **–16–**

 **თავის ტკივილი, ან ყურების შუილი გაქვთ ყურის ძირში**

 **6 საუცხოო წურბელას დაგასვამთ.**

**ყარაბასი – ჯანდაბას თქვენი თავი და ტანი, არავითარი წურბელები არ მჭირდება!**

 **გათბით ცეცხლთან, რამდენ ხანსაც გინდათ**

**დიურემანი – (თბება) წურბელებით ვაჭრობის საქმე ცუდად არის...**

 **ერთი ნაჭერი ცივი ღორის ხორცი რომ მომცეთ და ერთი ჭიქა ღვინო**

 **დამალევინოთ ბარძაყებზე საუცხოო წურბელას მოგიკიდებთ...**

**ყარაბასი – ჯანდაბას თქვენი თავი და ტანი არ მინდა ეგ შენი წურბელები! ჭამე და**

 **დალიე...**

**დიურემანი – სინიორ, მე ახლა გამაძღარიცა ვარ და გამთბარიც გულუხვი**

 **მასპინძლობისთვის ერთ საიდუმლოს გაგანდობთ**

**ყარაბასი – ამ ქვეყნად მარტო ერთი საიდუმლოს გაგება მინდა. დანარჩენი**

 **ფეხებზე მკიდია.**

**დიურემანი – სინიორ, კუ ტორტილამ ერთი დიდი საიდუმლო გამანდო.**

**ყარაბასი – (დაიბღავლა) ჩემო უსაყვარლესო, ჩემო ძვირფასო დიურემან,**

 **ჩქარა მითხარი, რა გითხრა?**

**დურემანი – ერთი ღარიბი კაცი დავიქირავე და ტბორში შიშველს უშვებდი, რომ**

 **წურბელები დაეჭირა. დღეში 4 სოლდის ვაძლევდი, ვაცლიდი**

 **წურბელებს და ისევ ვუშვებდი...**

**ყარაბასი – მოკლედ მოყევი !..**

**დურემანი – წყალს მიმღვრევო და მშვიდად ვერ ვიძინებო როდის მოეღება ბოლო**

 **ამ საძაგლობასო...**

**ყარაბასი – დურემან!**

 **–17–**

**დურემანი – აქ ნუღარ მოხვალ და რასაც გინდა იმას მოგცემო წყლის ფსკერზე**

 **ერთი ჯადოსნური გასაღები ძევს. ერთი კაცია, რომელიც მზადაა**

 **ყველაფერი ნააკეთოს ოღონდ კი ეს გასაღები მიიღოს...**

**ყარაბასი – მე ვარ ის კაცი, მე!მე! უსაყვარლესო დიურემიჩ, გამოართვი გასაღები?**

**დიურემანი – საუკეთესო წურბელები, გასაღებში გამეცვალა? ვეჩხუბე და მითხრა ამ**

 **გასაღებს ვეღარავინ ვერ იხილავსო...**

**ყარაბასი – ნუ გადამრიე, დურემან!**

**დურემანი – მხოლოდ იმ კაცს მივცემ, ვისზედაც ტბორის ბინადარნი მეტყვიანო.**

**ყარაბასი – (ემზადება წასასვლელად) შევევედრები ხოჭოებს, ბაყაყებს,**

 **თავკომბალებს,ყველას,ყველას... ყველაზე პატარა ბაყაყებთან ვიტირებ,**

 **დაუჩოქებ და ყველაფერს შევპირდები, რასაც მთხოვენ. ოღონდ**

 **ტორტილას უთხრან გასაღები მომცეს.მე უნდა მქონდეს ისგასაღები, მე!**

 **შევძვრები ერთი სახლის კიბის ქვეშ გავაღებ კარს (დაინახავს პიეროს) შენ**

 **ყურს მიგდებდი,არამზადავ! (გადაეკიდება, წვერში გაიხლართება და**

 **დავარდება.( პიერო ფანჯრიდან გარბის)**

**ბურატინო – რომელ სახლში? რომელი კიბის ქვეშ?**

**პიერო – მაგის თქმა ვერ მოასწრო... ბურატინო, ეს გასაღები მაინც ფსკერზეა**

 **და ვერასოდეს ვერ ვნახავთ**

**ბურატინო – აი, ეს გასაღები!**

**პიერო – საიდან? როგორ? ბურატინო! გავიქცეთ ახლა მომდევენ, ნეტა გაუხარდება**

 **მალვინას ჩემი ნახვა?**

**ბურატინო –აბა, მე რა ვიცი...**

**პიერო – რომ არ გაუხარდეს?**

**ბურატინო – მე რა ვიცი!... იცი, თუ კიდევ დაიწყო ჩემი აღზრდა, რძეს რომ დავლევ,**

 **ეგრევე წავალ, არაფრის გულისთვის არ დავრჩები.**

 **–18–**

 **(მივლენ მალვინასთან)**

 **აი, მოგიყვანეთ და ეს აღზარდეთ**

**მალვინა – ო,რა ბედნიერებაა! ბურატინო! მეგონა ვირთხებმა შეგჭამეს! ბიჭუნებო,**

 **ახლავე წადით, პირი დაიბანეთ და კბილები გამოიწმინდეთ. არტემონ,**

 **წაიყვანე ბიჭები.**

**ბურატინო – ამას თავში ოფოფები ჰყავს... დაიბანე, გაიწმინდე... სიცოცხლეს**

 **უმწარებს ადამიანებს, რა...**

**მალვინა – (პიეროს) რას მიყურებ? არ გინდათ ჭამა?**

**პიერო – მე დიდი ხანია არაფერსა ვჭამ, მარტო ლექსებს ვთხზავ.**

**მალვინა – წამიკითხეთ თქვენი ლექსები!**

**პიერო – მალვინა გაიქცა,**

 **წასულა სხვა მხარეს,**

 **დამტოვა საცოლემ**

 **და რაღა მახარებს.**

 **ვტირი და არ ვიცი ვეძებო სად!**

 **რად დავრჩი ცოცხალი,**

 **ნეტავი სად?**

 **იქნება სიკვდილი მერჩია მთლად!**

**გომბეშო – (ხმა) წუხელ ჩერჩეტმა კუ ტორტილამ ყველაფერი უამბო ყარაბას ბარაბას**

 **ოქროს გასაღებზე...**

**ბურატინო – დავიღუპეთ! გავიქცეთ თორემ ყარაბასი და პოლიციის ძაღლები აქ**

 **მოვლენ.**

**გომბეშო – (ხმა) 15 წუთში აქ გაჩნდებიან**

**ბურატინო – ნუ ფეთიანობთ, გაიქეცით!**

 **–19–**

**მალვინა – მეშინია, მეშინია!**

**ბურატინო – პიერო, მოკიდე ხელი გოგონას და გედების ტბისკენ გაიქეცით. არტემონ,**

 **გაყევი! დაიმალეთ... მე კი უნდა გავიგო ყარაბასისგან, სად არის ის კარი,**

 **რომელიც ბედნიერებას მოგვიტანს...**

**მალვინა – მეშინია უთქვენოდ...**

**ბურატინო – პიერო აქ არ არის?**

**მალვინა – ეგ მარტო მღერის და ლექსებს კითხულობს**

**პიერო – ლომივით დავიცავ მალვინას. თქვენ მე კარგად არ მიცნობთ...**

**ბურატინო – ყოჩაღ, პიერო! აბა გაიქეცით. შენი იმედიც მაქვს არტემონ! ყოჩაღად!**

 **(გარბიან)**

 **( ტყე.დიურემანი და ყარაბასი ნასვამები არიან)**

**დურემანი – კიდევ კარგი ცოტა დავნაყრდით, თორემ ის არამზადები შეიძლება შუაღამემდე ვერ ვნახოთ**

**ყარაბასი – ბურატინოს ერთ ხელს დავკრავ და მაგისგან მტვერიც კი არ დარჩება... გავაცამტვერებ...**

**დიურემანი – ნამდვილად ღირსია ეგ არამზადა. არა, ჯერ წურბელები დავასვათ, რომ სისხლი გამოსწოვონ...**

**ყარაბასი – არა! ჯერ გასაღები უნდა წავართვა...**

 **(მღერის) ჩემი ხალხი უცნაური...**

 **თავი–ხისა, ტანიც ხისა...**

 **თოჯინების ხელმწიფე ვარ**

 **შიში არ აქვს ჩემი ვისა**

 **ვარ მრისხანე ყარაბასი,**

 **ვარ განთქმული ყარაბასი**

 **ჩემს წინაშე მორჩილებით**

 **ძირს გართხმულან თოჯინები**

 **–20–**

**ბურატინო – (თოკით მაღლა ხეს ეფარება) გაამჟღავნე საიდუმლო,გაამჟღავნე...**

**ყარაბასი – ეს შენ იყავი?**

**დიურემანი – არა, მე არა,...**

**ყარაბასი – გაამჟღავნეო? აბა ვინა თქვა?**

**ბურატინო– გაამძღავნე, შე უბედუპრ, თორემ**

**ყარაბასი – რრრა სსსაიდუმლო ?**

**ბურატინო – სად არის ის კარი, სად არის? (თავზე ეყრება ყარაბას ზემოდან**

 **რაღაცეები)**

**ყარაბასი – გეტყვი, გატყვი... გაჩერდით... მოხუცი კარლოს ოთახში, დახატული**

 **ბუხრის უკან.**

 **ინთება (მალვინა, პიერო)**

**მალვინა – მეშინია, მეშინია!**

**პიერო – (მღერის)**

**მალვინა – ბიჭო, თავი ნუ მომაბეზრეთ... რა დღეში ვართ! არტემონი და ბურატინო**

 **დაიღუპნენ (ტირის) ჩემო არტემონ! (ქვრება)**

**ბურატინო – გაუტაციათ ჩემი მეგობრები. არც მალვინა, არც პიერო, არც არტემონი!**

 **რა ძვირფასები ყოფილან ჩემი მეგობრები... მალვინა, ხელებსაც დავიბან,**

 **ვისწავლი...პიერო აღარ დაგიშლი ლექსების კითხვას... თუ გინდა**

 **ათასჯერ წაიკითხე... საყვარელო არტემონ სად გამექეცი?**

 **(არტემონს მიყავს მალვინასთან და პიეროსთან)**

**მალვინა და პიერო – ბურატინო! ცოცხალი ხარ!**

**მალვინა – არტემონ, ჩემო ძვირფასო**

**ბურატინო – ყოჩაღ, არტემონ მაგრა დამეხმარა...**

**ყარაბასი – (ქვევიდან. ისინი ზემოდ არიან) შორს ვერ წავიდოდნენ... იმ არამზადა**

 **ბურატინოს დანით ავკუწავ (დაინახავს) მომეცი გასაღები!**

 **–21–**

**ბურატინო – უშველეთ უდანაშაულო ხის კაცუნებს!**

 **(ბრძოლა . ყარაბასი, დიურემანი, მელა, კატა)**

**ბურატინო – არტემონ მოემზადე საბრძოლველად.**

 **მალვინა იცინე რაც ძალა და ღონე გაქვს პიერო თქვი ყველაზე**

 **საზიზღარი ლექსი**

**პიერო – შე საბრალო მელაკუდავ,**

 **მართალს გეტყვი მებრალები**

 **ბაზილიო, ბაზილიო**

 **ქურდია და გლახაკია**

 **დიურემანი რეგვენია,**

 **კაცის სახე დაკარგვია**

 **ყარაბას ბარაბას შენი შიში**

 **არ გვაქვს**

**ყველა – ყარაბას ბარაბას შენი შიში არა გვაქვს**

**ყარაბასი – მოდით, ჩემთან ბავშვებო...**

**ბურატინო – არ დაიძრათ! შენ, ეი თოჯინების თეატრის დირექტორო, სისულელით**

 **გატენილო ტომარავ, ამოდი აქ, მინდა მაგ დაფლეთილ წვერში**

 **მოგაფურთხო**

**ალისა–კატა – ნებას მოგვცემთ სინიორ ყარაბას კისერი მოუგრიხოთ ამ თავხედებს.**

 **10 ოქრო მერე მოგვეცით.**

**ხმები – აქ არის, აქ არის, აქ არის!**

 **ჩქარა, ჩქარა, ჩქარა!**

 **(შემორბის მამილო კარლო)**

**მამილო კარლო – შვილო, ბურატინო, შე ეშმაკლ, შენა, ცოცხალი ხარ, მოდი ჩქარა**

 **ჩემთან...**

 **–22–**

**ყარაბასი – თოჯინები ჩემია!**

**კარლო – შე საცოდავო! გაიძვერებს გადაჰკიდებიხარ პატარებს აწვალებ! არ**

 **გრცხვენია, დოქტორო!**

**ყარაბასი – თოჯინები ჩემია! მომეცი!**

**ბურატინო – არ მისცე! მამილო კარლო...**

**ყარაბასი – ას ოქროს მოგცემ, მომყიდე**

**მამილო კარლო – არა, შენ რომ თეატრის კეთილი და კარგი დირექტორი ყოფილიყავი**

 **მოგცემდი, მაგრამ შენ ნიანგზე უარესი ხარ, არ მოგცემ და არც**

 **მოგყიდი. დაიკარგე აქედან!**

 **( ს ა ხ ლ ი )**

**ბურატინო – მამილო კარლო, ჩამოგლიჯე ეს ტილო**

**მამილო კარლო – რატომ, შვილო?**

**ბურატინო – ჩამოგლიჯე და გაიგებ**

 **(ჩამოგლეჯს. გამოჩნდება კარი ზედ ბურატინოს პორტრეტია)**

**ყველა – ეს ხომ ბურატინოს პორტრეტია!**

**ბურატინო – ასეც ვიცოდი. აი გასაღები, მამილო კარლოს გააღე... (კარი**

 **მუსიკალურად იღება. გამოჩნდება წარწერა („თოჯინების თეატრი“)**

 **შეხედეთ, შეხედეთ!**

**ჭრიჭინა – (ხმა) ჭრრრ ხომ გაგაფრთხილე ბურატინო...**

 **კიდევ კარგი ყველაფერი მშვიდობიანად დამთავრდა.**

**ბურატინო – მაპატიე, ჭრიჭინა! ამ თეატრში ჩვენ დავდგამთ ბურატინოს და მისი**

 **მეგობრების თავგადასავალს**

**პიერო – ამ კომედიას მე ლექსად დავწერ**

**მალვინა – მე კარგი გოგონების როლებს ვითამაშებ.**

**მამილო კარლო –დაიცათ, მეგობრებო, როდისღა უნდა ისწავლოთ?**

 **–23–**

**ყ ვ ე ლ ა – დილით ვისწავლით, საღამოს თეატრში ვიმუშავებთ**

**მამილო კარლო – კარგით, ბავშვებო, შევთანხმდით**

**არტემონი – მე?**

**მამილო კარლო –შენ თეატრის კოსტიუმების გამგე იქნები**

**ყველა – შენ რაღას იზამ ბურატინო?**

**ბურატინო – რა უცნაური შეკითხვაა? მე ჩემსავე თავს ვითამაშებ და მთელ**

 **მსოფლიოში გავითქვამ სახელს.(დაინახავს) სინიორ ყარაბას**

 **თუ ჭკვიანად მოიქცევით, თქვენც დაგასაქმებთ. გელოდებით ყველას**

 **ჩვენ ახალ სპექტაკლზე (ქრებიან. ზევიდან ჩამოდის დაკიდებული**

 **თოჯინები)**

**მამილო კარლო – თუ კიდევ მოგინდებათ ჩვენი გმირების ნახვა მობრძანდით შემდეგ**

 **წარმოდგენაზე... აბა, დროებით!...**

 **( ფ ი ნ ა ლ ი )**